Rene Ramirez

**Rene Ramirez** (født 1969) er en filippinsk-australsk katolsk ordensgeistlig og hjelpebiskop i Melbourne.
## Liv og virke
### Bakgrunn
Rene Ramirez gikk på barne- og ungdomsskole i Gapan. Den 11. mai 1985 sluttet han seg til rogasjonistene og avla første løfter den 1. juni 1988. Deretter studerte han filosofi og katolsk teologi ved Adamson University i Manila. Han avla evige løfter den 1. juni 1995.

### Prest
Han be prestevet den 27. juni 1998. Deretter var han først administrator, økonom og viserektor ved *Rogationist College* i Cavite City og som ansvarlig for kallsarbeidet for rogationistene på Filippinene. I tillegg oppnådde han en mastergrad i pedagogisk ledelse i 2003 etter videre studier ved *De La Salle University* i Dasmariñas. Deretter fortsatte han studiene ved Det pavelige gregorianske universitet i Roma, hvorfra han ble uteksaminert i 2006 med lisensiat i spiritualitet og et diplom i kommunikasjonsvitenskap. 

Etter hjemkomsten ble Ramirez ansvarlig for pressekontaktene for ain orden og ble åndelig veileder og foreleser ved *Rogationist Seminary College* i Parañaque. Fra 2009 til 2015 var han superior ved *St. Hannibal Rogate*-senteret i Parañaque. I denne egenskapen ledet han også ordenens pressekontor, provinshuset og huset for rogasjonistenes sene kall.

I oktober 2015 ble Ramirez sendt til Australia, hvor han ble pastor i *Holy Family Parish* i erkebispedømmet Melbourne. Menigheten favner West Footscray, Maidstone og Braybrook. I november 2023 flyttet han til bispedømmet Sandhurst for å grunnlegge en ny rogasjonistgren der. Der tjente han som sogneprest i menighetene *St. Mel* i Shepparton South og *St. Malachy* i Nagambie og, fra januar 2024, også som moderator for menigheten i Rushworth.

### Hjelpebiskop i Melbourne
Den 8. november 2024 utnevnte pave Frans ham til titulærbiskop av *Mauriana* og hjelpebiskop av Melbourne. Erkebiskopen av Melbourne, Peter Comensoli, ordinerte ham og Thinh Xuan Nguyen til biskoper den 1. februar 2025 ved *St Patrick's Cathedral* i Melbourne; medkonsekratorer var biskopen av Sale, Gregory Charles Bennet, og biskopen av Sandhurst, Shane Mackinlay.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Kardinal George Pell (1941-2023) *1987
* Erkebiskop Peter Comensoli (1949-) *1964
* Biskop *Rene Ramirez* (1969- ) *2025

## Referanser